**ДО**

**ВСИЧКИ ОПЛ ОТ ОБЛАСТ ВРАЦА**

**ВСИЧКИ МЕДИЦИНСКИ СПЕЦИАЛИСТИ ОТ ОБЛАСТ ВРАЦА**

**ГРАЖДАНИ И ЛИЦА, ЗАЙНТЕРЕСОВАНИ ОТ ИМУНИЗАЦИЯ ПРОТИВ РМШ**

 **Относно:** възможност за имунизацияпо Националната програма за първична профилактика на рака на маточната шийка 2021-2024 г.

**УВАЖАЕМИ ДАМИ И ГОСПОДА,**

 Националната програма за първична профилактика на рака на маточната шийка 2021-2024 г. (приета с Решение № 183/2021 г. на Министерския съвет) (Програмата) осигурява възможност за безплатна имунизация срещу човешки папилома вируси на лица от целевата група по програмата - момичета на възраст 10-13 г.

 Към момента, след предоставени уточнения от страна на НЗОК, касаещи отчитането на приложените от общопрактикуващите лекари дози ваксини по Програмата, е възможно прилагането от страна на общопрактикуващите лекари на ваксини Gardasil (само за втора доза до 31.07.2024 г.) и Gardasil 9 (само за първа доза до 02.03.2024 г.).

 В тази връзка предоставяме следните уточнения, които да подпомогнат изпълнителите по програмата в тяхната дейност:

 1. Ваксините Gardasil и Gardasil 9 не са взаимозаменяеми.

 - Момичета, при които е започната имунизация с Gardasil завършват своя имунизационен курс с Gardasil.

 - Момичета, при които е започната имунизация с Gardasil 9 завършват своя имунизационен курс с Gardasil 9.

 2. Момичета от целевата група могат да получат имунизации срещу HPV по Програмата само с една ваксина, т.е. момичета, ваксинирани безплатно с Gardasil не могат да получат безплатна имунизация с Gardasil 9.

 В допълнение, предвид включването на Gardasil 9 в Програмата от началото на м. септември 2023 г. момичета от целевата група, по желание на техните родители, са ваксинирани срещу HPV с първа доза ваксина Gardasil 9 преди това срещу заплащане, като същата е била закупена от аптечна мрежа.

 Предвид целта на Програмата, а именно намаляване на заболяемостта от рак на маточната шийка чрез постигане на висок имунизационен обхват сред целевата група считаме за целесъобразно момичета на възраст 10-13 г., получили първи прием Gardasil 9 извън Програмата да имат възможност да получат безплатен втори прием в рамките на Програмата. Необходимо условие за това е предоставяне на медицински документ с вписани в него търговско наименование на приложената ваксина – Gardasil 9, дата на поставяне, партиден номер (незадължително), подпис/печат на лекар, приложил ваксината.

**С уважение,**

**Д ,,НЗБ''**